Brennpunkt Djakarta

Brennpunkt Djakarta (originaltittel: The Year of Living Dangerously) er en australsk dramafilm fra 1982 regissert av Peter Weir. Filmen er lagt til Indonesia i 1965 og følger en ung australsk reporter som er blitt sendt dit for å dekke urolighetene i landet. Der innleder han en nært vennskap med en engelsk kvinne og en innfødt. Samtidig strever han med å forstå den østlige kulturen på Java. Hovedrollene spilles av Mel Gibson og Sigourney Weaver, mens en sentral birolle spilles av Linda Hunt. Filmen er basert på Christopher Kochs bok The Year of Living Dangerously fra 1978.

Musikken er ved Maurice Jarre og Vangelis.

Brennpunkt Djakarta ble meget godt mottatt av anmelderne. Linda Hunts rolleprestasjon ble spesielt godt mottatt og hun mottok Oscar for beste kvinnelige birolle. Den ble en moderat publikumssuksess.

Handling
Året er 1965: Den australsk reporteren Guy Hamilton kommer til Djakarta, Indonesia like før et opprør mot Sukarno. Hamilton forsøker å skaffe originalt stoff til sine reportasjer, men støter på en mur av uvilje. Alt synes håpløst helt til han møter fotografen Billy Kwan, en kvinnelig dverg som har de rette kontaktene og som blir hans venn. Samtidig blir Guy forelsket i engelske Jill som jobber ved den britiske ambassaden. Den urolige tilstanden i landet blir stadig forverret og etter en protestaksjon ender Billy Kwan opp med å drept av Sukarnos menn. Djakarta blir et farlig sted for utlendinger og Hamilton velger å følge Jill til England.

Om filmen

 Popularitet 
Brennpunkt Djakarta ble en moderat publikumsuksess. Den innbrakte tre millioner dollar i Australia og $10,3 millioner i USA.

Produksjonskostnadene var på 6 millioner AUD.

 Anmelderne 
Den ble meget godt mottatt av filmanmelderne. Blant annet så gav den amerikanske filmkritikeren Roger Ebert den toppkarakter.

 Priser 
Linda Hunt vant Oscar for beste kvinnelige birolle for sin innsats i filmen. Filmen ble nominert til Gullpalmen.

 Innspilling og bakgrunn 
Filmen avviker en del fra boka ved at den i større grad fokuserer på romansen mellom mellom Guy og Jill, enn på forholdene i landet.Goldsmith, Ben and Lealand, Geoffrey. Directory of World Cinema: Australia & New Zealand. Bristol, U.K.: Intellect Books, 2010.

Den ble innspilt i Australia og på Filippinene.
I rollene
Mel Gibson: Guy Hamilton 
Sigourney Weaver: Jill Bryant 
Linda Hunt: Billy Kwan 
Michael Murphy: Pete Curtis 
Bill Kerr: Colonel Henderson 
Noel Ferrier: Wally O'Sullivan 
Bembol Roco: Kumar 
Paul Sonkkila: Kevin Condon 
Ali Nur: Ali 

Referanser

Eksterne lenker


Kategori:Filmer fra 1982
Kategori:Australske romantiske dramafilmer
Kategori:Australske krigsfilmer
Kategori:Filmer basert på bøker
Kategori:Filmer lagt til Indonesia
Kategori:Filmer satt til 1960-årene
Kategori:Engelskspråklige filmer